钦定古今图书集成/明伦汇编/氏族典/第553卷 > 《廖用贤尚友录》 > 公孙贺
## 钦定古今图书集成/明伦汇编/氏族典/第553卷 > 《廖用贤尚友录》 > 公孙贺

按《汉书公孙贺传》：“贺少为骑士，从军，数有功。武帝为
太子，贺为舍人。武帝即位，迁太仆。贺夫人君孺，卫皇
后姊，以此有宠。元光中，为轻车将军，军马邑。以车骑
将军从大将军有功，封南窌侯。以左将军出定襄，无
功，坐酎金失侯。复以浮沮将军出五原，无功。后八岁，
代石庆为丞相，封葛绎侯。时丞相多坐事死，贺涕泣”
辞。贺子敬声代贺为太仆，有罪下狱，贺请捕阳陵朱
安世自赎。安世，京师大侠也。从狱中上书，告“敬声与
阳石公主私通，及使巫祠诅，遂父子死狱中。”